Adliya vaziri o‘rinbosari IIVda yangi lavozimga tayinlandi

O‘zbekiston Respublikasi Ichki ishlar vazirligida yangi lavozim tayinlovi amalga oshirildi. Bu haqda “Postda” gazetasi xabar bermoqda.
Xabarda aytilishicha, polkovnik Qarshiyev Hamdam Aliqulovich – O‘zbekiston Respublikasi IIV Transportda jamoat xavfsizligi ta'minlash boshqarmasi boshlig‘i lavozimiga tayinlangan.
Bunga qadar Qarshiyev Hamdam O‘zbekiston Respublikasi Adliya vazirining o‘rinbosari - Sud qarorlarini ijro etish, sudlar faoliyatini moddiy-texnika jihatdan va moliyaviy ta'minlash departamenti direktori vazifasida ishlab kelayotgandi.